Aḥric-a yerza tasleḍt tasnamkant n tenfaliyin tusbikin icudden ɣer tfekka n umdan i d-negmer, nessismel-itent ɛla ḥsab n yiḥricen n tfekka. Tangarut-agi nebḍa-tt ɣef kraḍ n yiḥricen; aqerru, ammas, iḍaren. Yal agmam nessismel-it ilmend n uẓar-is deg yal aḥric. S yin akkin yal tanfalit ad as-d-nefk akk inumak i tesɛa d tegnit i deg tent-neqqar, daɣen yal yiwet ad as-nefk amedya i usegzi ugar.